b'\n_START_ARTICLE_\nLauma\n_START_PARAGRAPH_\nLauma merkitsee isoa joukkoa el\xc3\xa4imi\xc3\xa4. Sana liitet\xc3\xa4\xc3\xa4n useimmiten nis\xc3\xa4kk\xc3\xa4isiin, kun taas esimerkiksi suurta lintu- tai kalajoukkoa kutsutaan parveksi._NEWLINE_El\xc3\xa4inten el\xc3\xa4minen laumoissa on keskeinen tutkimuskohde sosiobiologiassa. Lauma tuo turvaa joillekin el\xc3\xa4imille, sill\xc3\xa4 esimerkiksi seeprayksil\xc3\xb6 sekoittuu raitojensa avulla lauman sekaan ja niin saalistajan on vaikeampi huomata sit\xc3\xa4. Toisaalta saalistajat havaitsevat suuren lauman yksitt\xc3\xa4ist\xc3\xa4 el\xc3\xa4int\xc3\xa4 helpommin. Laumassa on kuitenkin paljon todenn\xc3\xa4k\xc3\xb6isemp\xc3\xa4\xc3\xa4 selvit\xc3\xa4, sill\xc3\xa4 ymp\xc3\xa4rill\xc3\xa4 saattaa olla satoja muita yksil\xc3\xb6it\xc3\xa4 suojaamassa. Lauman j\xc3\xa4senet saattavat my\xc3\xb6s suojella muita j\xc3\xa4seni\xc3\xa4.'